Document ID: 32004D0807

32004D0807
L 354/32
JURNALUL OFÍCIAL AL UNIUNII EUROPENE
DECIZIA COMISIEI
din 29 noiembrie 2004
de modificare a Deciziei 97/252/CE în ceea ce privește includerea unei unități din Rusia în listele provizorii de unități din țări terțe din care statele membre sunt autorizate să importe lapte și produse pe bază de lapte destinate consumului uman
[notificată cu numărul C(2004) 4445]
(Text cu relevanță pentru SEE)
(2004/807/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă de tranziție, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), în special articolul 2 alineatul (4),
întrucât:
(1)
Decizia 97/252/CE a Comisiei din 25 martie 1997 de stabilire a unor liste provizorii ale unităților din țările terțe din care statele membre autorizează importurile de lapte și produse lactate destinate consumului uman (2) stabilește liste provizorii ale unităților din țările terțe din care statele membre sunt autorizate să importe lapte și produse lactate destinate consumului uman.
(2)
Rusia a furnizat o lista a unităților care produc lapte și produse lactate destinate consumului uman a căror conformitate cu reglementările comunitare este certificată de autoritățile responsabile.
(3)
Prin urmare, este oportun să se includă aceste unități în listele stabilite prin Decizia 97/252/CE.
(4)
Este oportun ca importurile care provin din aceste unități să nu poată face obiectul unor controale fizice reduse în conformitate cu Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele provenind din țări terțe și introduse în Comunitate (3).
(5)
Prin urmare, Decizia 97/252/CE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 97/252/CE se modifică în conformitate cu anexa la prezenta decizie.
Articolul 2
Prezenta decizie se aplică de la data de 3 decembrie 2004.
Articolul 3
Prezenta decizie se adresează statelor membre.
Adoptată la Bruxelles, 29 noiembrie 2004.

Labels: 3
17
18